Specialiųjų pirkimo sąlygų 5 priedas

Projektas

[bookmark: _Hlk88203025]VIRTUVĖS ĮRANGOS VIEŠOJO PIRKIMO-PARDAVIMO SUTARTIS

20__ m. __________  __ d. Nr. _________

Vilnius

_____________, įstaigos kodas___________, atstovaujama (-as) ________________, veikiančio (-ios) pagal ____________________________ , toliau vadinamas Pirkėjas ir 
__________, įmonės kodas ______________, atstovaujama (-as) ___________, veikiančio (-ios) pagal _____________________________________________________________, 
toliau vadinama Tiekėjas, 
(jei tai tiekėjų grupė – atitinkami duomenys apie kiekvieną partnerį)
toliau kartu vadinamos Šalimis, o atskirai – Šalimi, sudarė šią virtuvės įrangos viešojo pirkimo-pardavimo sutartį (toliau – Sutartis) ir susitarė dėl sutartyje išvardintų sąlygų. 

1. SUTARTIES DALYKAS

1.1. Tiekėjas įsipareigoja parduoti, pristatyti ir pajungti Pirkėjui nuosavybės teise virtuvės įrangą (toliau – Prekės), kurių pavadinimai, kiekiai, kokybė ir techninės charakteristikos yra nurodytos Virtuvės įrangos techninėje specifikacijoje (Sutarties 1 priedas), o Pirkėjas įsipareigoja priimti kokybiškas Prekes ir sumokėti už jas sutartą kainą Sutartyje nurodyta tvarka.
1.2. Nuosavybės teisė į Prekes Pirkėjui pereina nuo Prekių perdavimo–priėmimo akto (Sutarties 2 priedas) pasirašymo dienos. Pirkėjas pasirašo Prekių perdavimo–priėmimo aktą, jei visos Prekės atitinka Sutartyje nustatytus reikalavimus, yra tinkamai pristatytos ir pajungtos bei įvykdyti kiti Sutartyje nustatyti Tiekėjo įsipareigojimai.

2. SUTARTIES VERTĖ IR ATSISKAITYMO TVARKA

2.1. Sutarčiai taikoma fiksuotos kainos kainodara. 
2.2. Pradinės Sutarties vertė yra[footnoteRef:2] ________________ Eur ( ____________________________ ), be   [2:  Pradinės sutarties vertė yra lygi laimėjusio Tiekėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą perkamų prekių kiekį. ] 

                                                                          	 (suma skaičiais)                                               (suma žodžiais)                  
pridėtinės vertės mokesčio (toliau – PVM). Sutarties kaina įskaitant PVM ir visas su Prekių tiekimu
susijusias išlaidas yra  ___________ Eur  (_________________). 
                                                         (suma skaičiais)                              (suma žodžiais)                  
Sutarties kainą sudaro:
	Eil. Nr.
	Prekių pavadinimas
(nurodomas prekių gamintojo ir modelio pavadinimas)  
	Prekių mato vienetas
	Prekių kiekis
	Prekių vieneto kaina Eur be PVM
	Prekių kaina Eur  be PVM

	1
	2
	3
	4
	5
	6 (4x5)

	1.
	Maisto virimo katilas
	vnt.
	3
	
	

	2.
	Konvekcinė krosnis
	vnt.
	1
	
	

	3.
	Mėsmalė
	vnt.
	1
	
	

	4.
	Daržovių pjaustyklė
	vnt.
	1
	
	

	Sutarties kaina, Eur be PVM
	

	PVM (tarifas) suma
	

	[bookmark: _Hlk65834915]Sutarties kaina, Eur su PVM
	



[bookmark: _Hlk65835491][bookmark: _Hlk65835540]2.3. Sutarties kaina apima visas Tiekėjo išlaidas, susijusias su Sutartyje numatytų įsipareigojimų vykdymu, įskaitant, bet neapsiribojant, Prekių įpakavimo, ženklinimo, transportavimo, pristatymo adresu, nurodytu Sutarties 3.1.1 papunktyje, pristatytų ir pajungtų Prekių pajungimo išlaidas ir visas kitas išlaidas bei mokesčius, susijusius su Prekių tiekimu ir garantiniu aptarnavimu. Jokios papildomos Tiekėjo išlaidos nebus apmokamos ar kompensuojamos. Prekių atsitiktinio žuvimo ar sugedimo rizika jų transportavimo metu iki kol Prekės perduodamos Pirkėjui, pasirašant Prekių perdavimo–priėmimo aktą, atitenka Tiekėjui.
2.4. Išankstinė įmoka (avansas) už Prekes Tiekėjui nemokama. 
2.5. Sutarties kaina nebus perskaičiuojama pagal bendrą kainų lygio kitimą, Prekių grupių kainų pokyčius bei dėl mokesčių pasikeitimų. 
[bookmark: _Hlk73458261]2.6. Pirkėjas už laiku pristatytas ir pajungtas kokybiškas Prekes sumoka Tiekėjui per 30 (trisdešimt) kalendorinių dienų nuo PVM sąskaitos-faktūros gavimo dienos, prieš tai pasirašius Prekių perdavimo–priėmimo aktą ir nenurodžius jokių Prekių defektų.

3. ŠALIŲ TEISĖS IR PAREIGOS

3.1. Tiekėjo įsipareigojimai ir teisės:
3.1.1. Pristatyti ir pajungti  Prekes per 3 (tris) mėnesius nuo Sutarties įsigaliojimo dienos  adresu – Kauno kalėjimas, A. Mickevičiaus g. 11, Kaunas.
3.1.2. Laiku, kaip nurodyta Sutarties 3.1.1 papunktyje, pristatyti, pajungti ir perduoti Sutarties 1 priede Pirkėjo nurodytam atsakingam asmeniui numatytas kokybiškas Prekes, atitinkančias Sutarties 1 priede bei tokios rūšies ir tokio naudojimo laiko Prekėms įprastai keliamus reikalavimus, bei visą būtiną dokumentaciją, susijusią su Prekių naudojimu ir priežiūra, lietuvių kalba arba vertimą į lietuvių kalbą, pasirašant Prekių perdavimo–priėmimo aktą. Kol nepateikiama Pirkėjui visa būtina dokumentacija, susijusi su Prekių naudojimu ir priežiūra, laikoma, kad pateiktos ne visos Prekės;
3.1.3. Prekės turi būti naujos, neeksploatuotos.
3.1.4. Tiekėjas PVM sąskaitą-faktūrą privalės pateikti naudodamasis informacinės sistemos „SABIS“ priemonėmis , kaip numatyta LR Viešųjų pirkimų įstatymo 22 str. 3 d.  Tiekėjui nepateikus sąskaitos faktūros per „SABIS“, Pirkėjas turi teisę nevykdyti mokėjimo. PVM sąskaitoje-faktūroje turi būti nurodyti pristatytų Prekių pavadinimai, kiekiai, kainos, Sutarties data ir numeris;
3.1.5. Pirkėjui pareikalavus, sumokėti 0,02 procento dydžio delspinigius nuo laiku nepristatytų, Prekių kainos be PVM už kiekvieną uždelstą kalendorinę dieną, kai vėluojama Sutarties 3.1.1 papunktyje nustatytu terminu pristatyti ir pajungti Prekes. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus;
[bookmark: _Hlk74920148]3.1.6. Gavus Pirkėjo surašytą Prekių defektinį aktą, per 10 (dešimt) darbo dienų defektuotas ar su trūkumais Prekes pakeisti kokybiškomis tos pačios rūšies Prekėmis ir savo lėšomis pristatyti Pirkėjui, o jei tokių Tiekėjo sandėlyje nėra – priimti grąžinamas defektuotas Prekes tomis pačiomis kainomis, kuriomis jos buvo pirktos ir grąžinti pirkėjui už prekes sumokėtą kainą arba sutaisyti atsiradusius gedimus;
3.1.7. Per 5 (penkias) darbo dienas pristatyti ir pajungti trūkstamas Prekes, kai paaiškėja, kad perduotas Prekių kiekis yra mažesnis nei numatyta Sutarties 1 priede;
3.1.8. Atlyginti Pirkėjo patirtus nuostolius per 10 (dešimt) darbo dienų, jei Tiekėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai Pirkėjui, jeigu trečiųjų šalių reikalavimai Pirkėjui susiję su intelektinės nuosavybės teisių pažeidimais arba jeigu Pirkėjo nuostoliai atsiranda dėl Tiekėjo kaltės, jam nevykdant arba netinkamai vykdant Sutartį;
[bookmark: _Hlk70604755]3.1.9. Jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tačiau norminiai teisės aktai numato tam tikrus reikalavimus dėl teisės verstis veikla, Tiekėjas įsipareigoja užtikrinti, kad Sutartį vykdys tik tokią teisę turintys asmenys;
3.1.10. Tiekėjas turi teisę prieštarauti nepagristiems mokėjimams subtiekėjams, jei Pirkėjas naudojasi Sutarties 3.2.7 papunktyje įtvirtinta tiesioginio atsiskaitymo su subtiekėjais galimybe;

3.1.11. Tiekėjas įsipareigoja laikytis perkančiosios organizacijos savarankiškai nustatytų aplinkos apsaugos kriterijų: 
3.1.11.1. pristatant prekes į Sutarties 3.1.1 papunktyje nurodytą pristatymo vietą turi būti sunaudojama mažiau gamtos išteklių – visas užsakytas prekių kiekis į konkrečią vietą  privalo būti pristatytas ne dalimis, o vienu kartu; atvykimui į pristatymo vietą turi būti pasirenkamas optimalus maršrutas; Pasirašant Prekių perdavimo – priėmimo aktą, Tiekėjas patvirtins, kad buvo laikomasi šių nustatytų kriterijų. 
3.1.11.2. Jeigu Prekės supakuojamos į antrinę pakuotę, pakuotės turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas ir (ar) turi būti vienalytės (homogeniškos) pakuotės, pagamintos iš vienos rūšies medžiagos. Tiekėjas kartu su Prekėmis turi pateikti dokumentus, įrodančius, kad pakuotės yra perdirbamos ir (ar) homogeniškos ir (ar) atitinkamai paženklintos. Už Sutarties vykdymą atsakingas Pirkėjo atstovas, nurodytas šios Sutarties 10.5 papunktyje, patikrina Tiekėjo pateiktus įrodymus dėl šiame punkte nustatytų reikalavimų laikymosi. Nustačius, kad Tiekėjas šiame punkte nustatytų reikalavimų nesilaiko, už Sutarties vykdymą atsakingas Pirkėjo atstovas turi teisę Prekių nepriimti ir laikyti, kad Prekės turi trūkumų, kuriuos Tiekėjas privalo ištaisyti, kitu atveju Tiekėjas įsipareigoja Pirkėjui sumokėti baudą – 2 (du) procentus nuo pristatytų Prekių vertės Eur be PVM, kurios supakuotos į antrinę pakuotę ir nepateikti šiame punkte nurodyti dokumentai.
3.2. Pirkėjo įsipareigojimai ir teisės:
3.2.1. Priimti užsakytas Prekes, prieš pasirašant Prekių perdavimo–priėmimo aktą jas patikrinti, bei per Sutarties 2.6 papunktyje nustatytą terminą apmokėti Tiekėjui už pristatytas ir pajungtas kokybiškas Prekes, atitinkančias Sutarties 1 priede bei tokios rūšies ir tokio naudojimo laiko Prekėms įprastai keliamus reikalavimus Sutarties 2.2 papunktyje nurodytą Sutarties kainą pagal pateiktą PVM sąskaitą-faktūrą, pervedant pinigus į Tiekėjo Šalių rekvizituose (Sutarties 12 dalis) nurodytą sąskaitą; 
3.2.2. Ne vėliau kaip per 5 (penkias) darbo dienas pasirašyti Prekių perdavimo–priėmimo aktą arba atmesti Tiekėjo prašymą pasirašyti Prekių perdavimo–priėmimo aktą, nurodydamas priimto sprendimo motyvus bei priemones, kurių Tiekėjas privalo imtis, kad Prekių perdavimo–priėmimo aktas būtų pasirašytas. Prekių perdavimo–priėmimo aktas pasirašomas 2 (dviem) vienodą teisinę galią turinčiais egzemplioriais;
3.2.3. Jei gavus Prekes paaiškėja, kad gautos Prekės neatitinka Prekių gamintojo kokybės standartų, nustatomi kitokie defektai, trūkumai ar gedimai arba Prekės neatitinka Sutarties 1 priede pateiktai techninei specifikacijai, per 5 (penkias) darbo dienas nuo trūkumų nustatymo dienos surašyti Prekių defektinį aktą ir išsiųsti jį pasirašyti Tiekėjui. Negavus Tiekėjo pasirašyto Prekių defektinio akto per 5 (penkias) darbo dienas arba Tiekėjui atsisakius jį pasirašyti, laikoma, kad Tiekėjas nevykdo savo sutartinių įsipareigojimų; 
3.2.4. Tiekėjui pareikalavus, sumokėti 0,02 procento dydžio delspinigius nuo neapmokėtų Prekių kainos be PVM už kiekvieną uždelstą kalendorinę dieną, kai už gautas Prekes nesumokama Sutarties 2.6. papunktyje numatyta tvarka. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus;
3.2.5. Suteikti informaciją ir /ar dokumentus, būtinus Sutarčiai vykdyti;
3.2.6. Ne vėliau kaip per 3 (tris) darbo dienas nuo Sutarties įsigaliojimo ir (ar) Sutarties 7.1 papunktyje nurodytos informacijos gavimo raštu, informuoti subtiekėjus apie tiesioginio atsiskaitymo galimybę, prašant subtiekėjų, norinčių pasinaudoti tokia galimybe, raštu pateikti prašymą Pirkėjui per 3 (tris) darbo dienas;
3.2.7. Pirkėjas turi teisę tiesiogiai atsiskaityti su subtiekėjais. Tokio atsiskaitymo tvarka nustatoma trišalėje sutartyje, kurią sudaro Pirkėjas, Tiekėjas ir jo subtiekėjas;

[bookmark: _Hlk73458347]4. ATSAKOMYBĖS PAGAL SUTARTĮ NETAIKYMAS ARBA ATLEIDIMAS NUO ATSAKOMYBĖS 

4.1. Atsakomybė pagal Sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:
4.1.1. dėl nenugalimos jėgos (force majeure) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimo Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ patvirtintų taisyklių nuostatos. Jeigu Tiekėjo subtiekėjas susiduria su nenugalimos jėgos aplinkybėmis, remtis šia sąlyga Tiekėjas gali tik tokiu atveju, jei negali pasitelkti kito subtiekėjo nepatirdamas nepagrįstų išlaidų;
4.1.2. dėl Europos Sąjungos valstybių veiksmų –  kai prievolę pagal Sutartį įvykdyti neįmanoma  dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti;
[bookmark: _Hlk72768343]4.1.3. jei po Sutarties pasirašymo atsiranda naujų aplinkybių, kurios nebuvo žinomos (apribojimas verslui, judėjimui tarp savivaldybių, Prekių pristatymo vėlavimas sugriežtinto karantino laikotarpiu ir pan.), jei tai turi įtakos Prekių tiekimui ir Tiekėjas gali tai pagrįsti konkrečiais dokumentais ar įrodymais, ir tai nepriklauso nuo Tiekėjo valios, veikimo ar neveikimo. 
4.2. Šalis, prašanti ją atleisti nuo atsakomybės, privalo pranešti kitai Šaliai raštu apie šiame Sutarties skyriuje nurodytų aplinkybių atsiradimą nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.
4.3. Pagrindas atleisti nuo atsakomybės atsiranda nuo kliūties atsiradimo momento arba jeigu apie ją nėra laiku pranešta – nuo pranešimo momento. Jeigu šalis laiku neišsiunčia pranešimo arba neinformuoja ir nepateikia nurodytų aplinkybių buvimą patvirtinančių dokumentų, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

5. GINČŲ SPRENDIMO TVARKA

5.1. Kilusius tarp Šalių ginčus dėl šios Sutarties vykdymo abi Šalys sprendžia derybų būdu.
[bookmark: _Hlk74922509]5.2. Jei ginčo nepavyksta išspręsti derybomis per 10 (dešimt) darbo dienų, jis sprendžiamas vadovaujantis Lietuvos Respublikos teisės aktų nustatyta tvarka teisme pagal Pirkėjo buveinės vietą.

6. PREKIŲ KOKYBĖ IR GARANTINIAI ĮSIPAREIGOJIMAI

6.1. Pagal šią Sutartį parduotų Prekių kokybė turi atitikti tuos kokybės reikalavimus, parametrus ir sąlygas, kurie nurodyti techniniuose dokumentuose ir kurie įprastai keliami tokios rūšies ir tokio naudojimo laiko Prekėms.
6.2. Perkamos Prekės turi atitikti Lietuvos Respublikos teisės aktų, reglamentuojančių pirkimo objekto sritį, reikalavimus.
6.3. Jei dėl nuo Tiekėjo nepriklausančių aplinkybių Tiekėjas negali pristatyti ir pajungti konkretaus modelio Prekės, t. y. gamintojas nutraukia savo veiklą ar gamintojas nutraukė šių Prekių tiekimą, Tiekėjas turi teisę pristatyti ir pajungti kito modelio Prekę su sąlyga, kad kitas modelis atitiks Prekei keliamus reikalavimus pagal Sutarties 1 priede pateiktą techninę specifikaciją (ar geresnių parametrų) bei bus pristatomas už tą pačią Prekės kainą.
[bookmark: _Hlk116637273][bookmark: _Hlk116637344]6.4. Prekių garantinis terminas nurodytas tiekėjo pasiūlyme ir techninėje specifikacijoje. Garantinis terminas skaičiuojamas nuo Prekių perdavimo–priėmimo akto pasirašymo dienos. Jei per nurodytą garantinį terminą po Prekių perdavimo Pirkėjui dienos išryškėja paslėptų Prekių trūkumų, kurie atsirado ne dėl to, kad Pirkėjas pažeidė Prekių naudojimo ir (ar) daiktų saugojimo taisykles, taikoma Sutarties 3.1.6 ir 3.2.3 papunkčiuose nustatyta tvarka. Jeigu per Pirkėjo nurodytą terminą Tiekėjas nepašalina defektų, trūkumų ar gedimo, Tiekėjas turi atlyginti Pirkėjo turėtas išlaidas dėl trūkumų šalinimo.

[bookmark: _Hlk70604884]7. SUBTIEKIMAS 

7.1. Tiekėjas Sutarties vykdymui pasitelkia:
7.1.1. subtiekėjus, jeigu pasiūlymo pateikimo metu jie buvo žinomi: ____________(išvardijami žinomi subtiekėjai). Tuo atveju, jei pasiūlymo pateikimo metu Tiekėjui nebuvo žinomi subtiekėjai, Tiekėjas po Sutarties sudarymo įsipareigoja ne vėliau kaip iki Sutarties vykdymo pradžios Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas privalo informuoti Pirkėją apie minėtos informacijos pasikeitimus visu Sutarties vykdymo metu;
7.2. Subtiekėjo pasitelkimas nekeičia Tiekėjo atsakomybės dėl Sutarties vykdymo. 
7.3. Tiekėjas gali pakeisti subtiekėjus, jeigu Sutarties vykdymo metu jie:
7.3.1. nevykdo, netinkamai vykdo įsipareigojimus Tiekėjui, nepajėgūs vykdyti įsipareigojimų Tiekėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;
7.3.2. dėl objektyvių priežasčių (nutrūkus teisiniams santykiams su Tiekėju, subtiekėjui atsisakius atlikti įsipareigojimus ir kt.) nebegali atlikti visų ar dalies Sutartyje nurodytų įsipareigojimų.
7.4. Apie subtiekėjų keitimą Tiekėjas iš anksto raštu turi informuoti Pirkėją, nurodydamas subtiekėjų pakeitimo priežastis ir būsimus subtiekėjus. Pasitelkdamas ir vėliau keisdamas subtiekėjus, Tiekėjas turi užtikrinti, kad subtiekėjai yra pajėgūs ir kompetentingi jiems pavestų užduočių tinkamam vykdymui. Subtiekėjai gali būti keičiami tik gavus rašytinį Pirkėjo sutikimą. 
[bookmark: _Hlk70604970]
[bookmark: _Hlk73958363]8. SUTARTIES VYKDYMO STABDYMAS 

8.1. Sutarties vykdymas stabdomas šiais atvejais:
8.1.1. esant 4 skyriuje numatytoms aplinkybėms – Sutarties vykdymo terminai stabdomi nuo kliūties atsiradimo momento arba jeigu apie ją nėra laiku pranešta, nuo pranešimo momento ir atnaujinami kai minėtos aplinkybės nebetrukdo vykdyti Sutarties;
[bookmark: _Hlk117580122][bookmark: _Hlk103264793]8.1.2. esant nuo Pirkėjo priklausančių aplinkybių, dėl kurių Pirkėjas negali priimti Prekių.[footnoteRef:3]  Pirkėjas turi teisę reikalauti sustabdyti Prekių pristatymą  iki atitinkamų aplinkybių pasibaigimo; [3:  Pirkėjui būtinas papildomas laikas atlikti papildomą pirkimą; ne dėl Pirkėjo kaltės vėluoja kitos Pirkėjo pirkimo sutarties, turinčios tiesioginės įtakos šiai Sutarčiai, vykdymas.] 

[bookmark: _Hlk117580141]8.1.3. esant kitoms aplinkybėms, kurios nebuvo žinomos pirkimo vykdymo metu ir su kuriomis susidurtų bet kuris kitas Pirkėjas ir (ar) Tiekėjas, kurios nepriklauso nuo Pirkėjo ar Tiekėjo valios ir šalys tai gali pagrįsti dokumentais[footnoteRef:4].  [4:  Pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui; trečiųjų šalių aplinkybės.] 

8.2. Atsiradus aplinkybėms, dėl kurių Tiekėjas negali vykdyti sutartinių įsipareigojimų, Tiekėjas apie tai nedelsdamas privalo informuoti Pirkėją, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Tiekėjo. Išnykus aplinkybėms, trukdžiusioms Tiekėjui vykdyti sutartinius įsipareigojimus, sustabdytos Sutarties vykdymas atnaujinamas. Sutartinių įsipareigojimų vykdymas Sutarties 8.1.1. – 8.1.3. papunkčiuose nustatytais atvejais sustabdomas raštu, nurodant priežastis ir sustabdymo terminą. Sutartinių įsipareigojimų vykdymas atnaujinamas pasibaigus sustabdymą lėmusioms aplinkybėms. 
8.3. Tais atvejais, kai sutarties vykdymas sustabdomas likus iki sutarties termino pabaigos mažiau laiko, nei sustabdymo terminas, po sustabdymo pratęsiant vykdymo terminą, pratęsiamas turi būti tam terminui, kuris sustabdymo metu buvo likęs iki sutartinių įsipareigojimų įvykdymo pabaigos. 
8.4. Tais atvejais, kai sutarties vykdymas sustabdomas likus iki sutarties termino pabaigos daugiau laiko, nei sustabdymo terminas,  Prekių pristatymo su pajungimu terminas pratęsiamas tokiam laikotarpiui, kuriam jis buvo sustabdytas. 
8.5. Pirkėjas taip pat turi teisę sustabdyti Sutarties vykdymą, jeigu jam pagrįstai kyla įtarimų dėl tiekiamų Prekių kokybės ir reikia laiko patikrinti bei įsitikinti tiekiamų Prekių kokybe. Tokiu atveju Sutarties vykdymo stabdymas galimas iki 5 (penkių) darbo dienų. Sustabdytos Sutarties vykdymas atnaujinamas šios Sutarties 8.3 ir 8.4 papunkčiuose nustatyta tvarka. Pirkėjo galimybė pasinaudoti šia teise negali priklausyti nuo Tiekėjo valios ar būti jo įtakojama. 
8.6. Tiekėjas saugo Prekes visą jų pristatymo sustabdymo laikotarpį. Jeigu Prekės pristatytos į pristatymo vietą, tačiau atidėtas jų pajungimas, Pirkėjas privalo imtis visų priemonių Prekėms apsaugoti.
8.7. Tiekėjui jokios papildomos išlaidos dėl Sutarties vykdymo stabdymo neatlyginamos.

9.  SUTARTIES NUTRAUKIMAS

9.1. Pirkėjas turi teisę vienašališkai nutraukti Sutartį, prieš 10 (dešimt) darbo dienų raštu pranešęs apie tai Tiekėjui, jeigu:
9.1.1. tiekiamų Prekių kokybė neatitinka šioje Sutartyje nustatytų reikalavimų ir po raštiško Pirkėjo pranešimo/pretenzijos apie tai Tiekėjui, jis per Pirkėjo nurodytą terminą nepašalina trūkumų arba pašalina netinkamai;
9.1.2. Tiekėjas nevykdo arba netinkamai vykdo Sutartyje nurodytus įsipareigojimus ir po raštiško Pirkėjo pranešimo/pretenzijos apie tai Tiekėjui, jis per Pirkėjo nurodytą terminą nepašalina nurodytų trūkumų ir (ar) toliau nevykdo arba netinkamai vykdo sutartinius įsipareigojimus;
9.1.3. Tiekėjas sudaro subtiekimo sutartį be rašytinio Pirkėjo sutikimo;
9.1.4. atsiranda Lietuvos Respublikos viešųjų pirkimų įstatymo 90 straipsnio 1 dalyje nustatyti pagrindai;
[bookmark: _Hlk73458838]9.1.6. Tiekėjas pažeidžia esmines Sutarties sąlygas. Šalys susitaria esminėmis Sutarties sąlygomis laikyti Sutarties 9.1.1, 9.1.2, 9.1.3 papunkčiuose nurodytus pažeidimus, taip pat techninėje specifikacijoje nustatytus reikalavimus, Prekių pristatymo terminą, Prekių kainą, nepriklausomai nuo to, ar šiais pagrindais Sutartis nutraukiama, ar ne. Ši nuostata neapriboja galimybės kitų Sutartyje, jos prieduose ir iš Sutarties esmės kylančių įsipareigojimų pažeidimus kvalifikuoti esminiais, vadovaujantis Lietuvos Respublikos civilinio kodekso 6.217 straipsnio 2 dalimi; 
9.1.7.  kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai daro įtaką tinkamam Sutarties įvykdymui, išskyrus atvejus, kai dėl šių pasikeitimų keičiama Sutartis;
[bookmark: _Hlk73458938]9.1.8. Jeigu Sutartis nutraukiama dėl esminio Sutarties pažeidimo arba priimtas Pirkėjo sprendimas, kad Tiekėjas Sutartyje nustatytą esminę Sutarties sąlygą vykdė su dideliais arba nuolatiniais trūkumais ir dėl to Pirkėjas pritaikė Sutartyje nustatytą sankciją arba priimtas teismo sprendimas, kuriuo tenkinamas Pirkėjo reikalavimas atlyginti nuostolius, patirtus dėl to, kad Tiekėjas Sutartyje nustatytą esminę Sutarties sąlygą vykdė su dideliais arba nuolatiniais trūkumais, Pirkėjas ne vėliau kaip per 10 (dešimt) dienų Centrinėje viešųjų pirkimų informacinėje sistemoje Viešųjų pirkimų tarnybos nustatyta tvarka skelbia informaciją apie Sutarties neįvykdžiusį ar netinkamai ją įvykdžiusį Tiekėją (Tiekėjų grupės atveju – visus grupės narius), taip pat apie ūkio subjektus, kurių pajėgumais rėmėsi Tiekėjas (jeigu buvo remtasi) ir kurie su Tiekėju prisiėmė solidarią atsakomybę už Sutarties įvykdymą pagal Lietuvos Respublikos viešųjų pirkimų įstatymo 49 straipsnio 5 dalį, jeigu pažeidimas įvykdytas dėl tos Sutarties dalies, kuriai jie buvo pasitelkti.
Bus laikoma, kad Tiekėjas vykdė Sutartį su dideliais trūkumais: Tiekėjas nepristato, nepajungia Prekių per nurodytą terminą, per kurį buvo pritaikyta sutartyje numatyta sankcija už vėlavimą.
[bookmark: _Hlk117580239]Bus laikoma, kad Tiekėjas vykdė Sutartį su nuolatiniais trūkumais: Tiekėjas daugiau nei vieną kartą vėluoja pristatyti, pajungti  Prekes– Tiekėjui buvo pritaikyta sutartyje numatyta sankcija.
9.2. Pirkėjas turi teisę vienašališkai nutraukti Sutartį, nesilaikydamas Sutarties 9.1 papunktyje nustatyto termino, kai:
9.2.1. Tiekėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
9.3. Sutartis gali būti nutraukta raštišku abiejų Šalių susitarimu, apie tokį Sutarties nutraukimą kitai Šaliai pranešant ne vėliau kaip per 10 (dešimt) kalendorinių dienų.
9.4. Nutraukiant Sutartį, Pirkėjas, dalyvaujant Tiekėjui ar jo atstovams, inventorizuoja pristatytas Prekes ir parengia jų aprašą. Taip pat parengiama ataskaita apie Sutarties nutraukimo dieną esančią Tiekėjo skolą Pirkėjui ir Pirkėjo skolą Tiekėjui.
9.5. Jei Sutartis nutraukiama Pirkėjo iniciatyva dėl Tiekėjo kaltės, Pirkėjo patirti nuostoliai ar išlaidos išieškomi iš Tiekėjo.
9.6. Sutartį nutraukus dėl Tiekėjo kaltės, be jam priklausančio atlyginimo už pristatytas Prekes, Tiekėjas neturi teisės į kokių nors patirtų nuostolių ar žalos kompensaciją.

10. KITOS SUTARTIES SĄLYGOS

10.1. Sutartis įsigalioja nuo jos pasirašymo dienos ir galioja iki visiško sutartinių įsipareigojimų įvykdymo.
10.2. Sutartis gali būti keičiama jos galiojimo laikotarpiu tik vadovaujantis Lietuvos Respublikos viešųjų pirkimų įstatymo 89 straipsnio nuostatomis. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis.
10.3. Už Sutarties įsipareigojimų nevykdymą arba netinkamą vykdymą Sutarties Šalys atsako pagal Lietuvos Respublikoje galiojančius teisės aktus.
10.4. Sutarties Šalys įsipareigoja ne vėliau kaip per 5 (penkias) darbo dienas informuoti viena kitą apie Šalių rekvizitų, bankų atsiskaitomųjų sąskaitų numerių pasikeitimus. Šalis, neįvykdžiusi šio įsipareigojimo, negali reikšti pretenzijų, kad kita Šalis pažeidė Sutartį, jei kita Šalis atliko veiksmus pagal paskutinius jai žinomus kitos Šalies rekvizitus.
10.5. Pirkėjas paskiria kontaktiniu asmeniu, atsakingu už Sutarties vykdymą ir turinčiu teisę pasirašyti Prekių perdavimo–priėmimo aktą ____________________________________________,						(pareigos, vardas, pavardė)
tel.: ____________________, el. paštas: ________________________.
10.6. Tiekėjas paskiria kontaktiniu asmeniu, atsakingu už Sutarties vykdymą ir turinčiu teisę pasirašyti Prekių perdavimo–priėmimo aktą ____________________________________________,						(pareigos, vardas, pavardė)
tel.: ____________________, el. paštas: ________________________.
10.7. Pirkėjas paskiria asmenį, atsakingą už Sutarties ir pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalį _________________________________, 						(pareigos, vardas, pavardė)
tel.: ____________________, el. paštas: ________________________.
10.8. Jei Sutartis pasirašyta ne elektroniniu ir (ar) nemobiliu parašu laikoma, kad Sutartis sudaryta dviem egzemplioriais, turinčiais vienodą teisinę galią, po vieną kiekvienai Šaliai. Jei Sutartis sudaryta elektroniniu ir (ar) mobiliu parašu laikoma, kad Sutartis sudaryta Šalių atstovams pasirašius elektroniniu ir (ar) mobiliu parašu, taip Šalims pasiliekant po Šaliai skirtą Sutarties egzempliorių.  
10.9. Vykdant šią Sutartį gauta informacija yra konfidenciali ir negali būti perduota tretiesiems asmenims be kurios nors iš Šalių raštiško sutikimo, išskyrus teisės aktų numatytus atvejus. Visi iš Pirkėjo gauti Sutarčiai vykdyti reikalingi dokumentai, Sutarties vykdymo pabaigoje grąžinami Pirkėjui.
10.10. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
10.11. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
10.12. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
10.13. Be šių Sutarties sąlygų, jai taikomos ir Lietuvos Respublikos teisės aktuose numatytos tokios rūšies sutarčių sąlygos.

11. SUTARTIES PRIEDAI

11.1. Sutarties priedai yra neatskiriama šios Sutarties dalis:
11.1.1. 1 priedas. Virtuvės įrangos techninė specifikacija, 2 lapai;
11.1.2. 2 priedas. Prekių perdavimo–priėmimo akto forma, ___ lapai;
11.1.3. 3 priedas. Tiekėjo pasiūlymas, ___ lapai.

12. ŠALIŲ ADRESAI IR REKVIZITAI

	PIRKĖJAS	
	TIEKĖJAS

	
	

	Lietuvos kalėjimų tarnyba
	Įmonės pavadinimas

	L. Sapiegos g. 1, Vilnius, LT-10312
	Įmonės adresas

	Įstaigos kodas 288697120
PVM mokėtojo kodas LT100015743114
	Įmonės kodas 
PVM mokėtojo kodas

	Tel. (8 5) 271 9003
	Įmonės kontaktiniai duomenys (telefonas, faksas)

	El. paštas: info@kalejimai.lt 
	Įmonės elektroninio pašto adresas

	Ats.sąsk. Nr. LT71 4040 0636 1000 0334
	Sąskaitos numeris

	Bankas: LR Finansų ministerija
Banko kodas 40400

	Bankas, banko kodas

	
	

	Įstaigos atstovo pareigų pavadinimas
Vardas, pavardė

	Įmonės atstovo pareigų pavadinimas
Vardas, pavardė

 


	
	

























2025-__- __   Virtuvės įrangos viešojo pirkimo-pardavimo sutarties            
Nr. _________
1 priedas

VIRTUVĖS ĮRANGOS TECHNINĖ SPECIFIKACIJA

Virtuvės įrangos techninė specifikacija pridedama atskiru dokumentu.

__________________________









































2025-__- __   Virtuvės įrangos viešojo pirkimo-pardavimo sutarties            
Nr. _________
2 priedas

(Prekių perdavimo–priėmimo akto forma)

PREKIŲ PERDAVIMO–PRIĖMIMO AKTAS NR. _____

2023 m. _________ ___ d.
Vilnius

Tiekėjas – ______________________________ , atstovaujamas __________________________,
                                     (įmonės pavadinimas, kodas) 			             (pareigų pavadinimas, vardas, pavardė)
veikiančio pagal _______________________________,  vadovaudamasis 20___ m. _________ __ d.
       				 (atstovavimo pagrindas)
____________________________ viešojo pirkimo-pardavimo sutartimi Nr.  ___________/__________,
     (perkamų prekių pavadinimas)
tiekė ir perdavė visas Prekes Pirkėjui laikantis nustatytų aplinkos apsaugos kriterijų.
Pirkėjas – ______________________________________________________, atstovaujamas 
                                    			 (įstaigos pavadinimas, kodas)
_________________________________________________________________________________,
                                           (pareigų pavadinimas, vardas, pavardė)
veikiančio pagal ____________________________________________________________________, 
                                              				 (atstovavimo pagrindas)
priėmė iš Tiekėjo visas prekes.
Atsižvelgiant į tai, Pirkėjas turi sumokėti Tiekėjui _______________ eurų ( ___________________) 
                                                                                       (suma skaičiais) 			(suma žodžiais)
Perdavė
____________________		___________ 			______________
  (pareigų pavadinimas)		(parašas)			(vardas, pavardė)
			A.V.
Priėmė
____________________		____________   		______________
  (pareigų pavadinimas)		(parašas)			 (vardas, pavardė)
			A.V.
_________________________















2025-__- __   Virtuvės įrangos viešojo pirkimo-pardavimo sutarties            
Nr. _________
3 priedas


TIEKĖJO PASIŪLYMAS

Dėstymas

_____________________


